După ce l-a vizitat pe Putin la Moscova, Viktor Orban a mers în „misiune de pace” la Xi Jinping în China
Premierul Ungariei, Viktor Orban, a sosit luni la Beijing, unde a fost primit de președintele chinez Xi Jinping. Aceasta este a treia deplasare surpriză a lui Orban de la preluarea de către Ungaria a președinției rotative a Uniunii Europene la începutul lunii iulie, după ce săptămâna trecută liderul maghiar a călătorit în Ucraina și Rusia, în ceea ce el numește o „misiune de pace”.